Baptiste Donatien de Vimeur Vendôme-ban született, Orléanais tartományban. A blois-i jezsuita egyetemen tanult. A bátyja halála után csatlakozott a lovas egységhez; Csehországban, Bajorországban és a Rajna mentén szolgált az osztrák örökösödési háború idején. 1747-ben megkapta az ezredesi rangot. Részt vett Maastricht ostromában (1748), 1749-ben Vendôme kormányzója lett. A hétéves háború kitörésekor a menorci csatában (1756) kitüntette magát, és gyalogsági tábornokká léptették elő. 1758-ban Németországban harcolt a krefeldi és a clostercampi csatában, utóbbiban több sebesülést szerzett.